**ЧАСТ II**

**МЕТОДИКА ЗА ОЦЕНКА НА ОФЕРТИТЕ ЗА УЧАСТИЕ**

**в обществена поръчка по чл. 20, ал. 2, т.2 от ЗОП – процедура публично състезание с предмет:**

**„Извършване на извънгаранциони технически дейности по обслужване на интегрирана система за градски транспорт в гр. Русе“**

1. Критерий за възлагане: Оптимално съотношение качество/цена въз основа на:

Цена и качествени показатели

Методика за определяне на комплексната оценка:

Основната цел при съставянето на методиката и критериите за оценяване е да бъде избрана икономически най-изгодната оферта, т.е. участник, чиято оферта в най-голяма степен отговаря на предварително обявените от възложителя условия. Класирането на допуснатите до оценка оферти се извършва на база получената от всяка оферта „Комплексна оценка” (КО). Максималният брой точки, който може да получи дадена оферта е 100 точки.

На първо място се класира участникът с най-висока комплексна оценка на офертата. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение за размера на разходите, сравнени в низходящ ред съобразно тяхната тежест;

3. по-изгодно предложение по показатели извън посочените по т. 1 и т. 2, сравнени в низходящ ред съобразно тяхната тежест.

В случай, че участниците не могат да бъдат класирани в съответствие с горния ред, комисията провежда публично жребий за определяне на изпълнител между класираните на първо място оферти.

Класирането на офертите се извършва по комплексна оценка, изчислена на база показателите за оценка на офертата, като се търси икономически най-изгодната оферта.

Комплексната оценка (КО) на офертата на участника се изчислява по формулата:

КО = К1+ К2

Максимално възможна оценка 100 точки.

2. Показатели за оценка на офертите:

К1 -предлагана цена, в лева без включен ДДС,

К2 – Срок за изпълнение на поръчката.

**2.1.Показател– К1 –„ПРЕДЛАГАНА ЦЕНА”** с относителна тежест 50%.

Участникът предложил най – ниска цена, за изпълнение на поръчката получава максимален брой точки по показателя. Оценките на участниците по показателя се изчисляват по формулата:

К1 = (Цmin / Цi)\*50 = .......... (брой точки)

Където Цi е предложената крайна цена в лева без ДДС на съответния участник.

Където Цmin е минималната предложена крайна цена в лева без ДДС съгласно ценовите предложения на всички участници.

**2.2. Показател К2 - „Срок за изпълнение на поръчката”** с относителна тежест 50%.

Участникът предложил най-кратък срок за изпълнение на поръчката получава максимален брой точки по показателя. Оценките на участниците по показателя се изчисляват по следната формула:

К2 = (Срmin / Срi) \* 50 = ……….. (брой точки)

Където Срi е предложеният срок за изпълнение от съответния участник.

Където Срmin е минималният предложен срок за изпълнение, съгласно предложенията на всички участници.

**Забележка: Срокът за изпълнение на поръчката не може да бъде повече от 90 календарни дни.**

3. Изчисляване на комплексната оценка

Формулата по която се изчислява „Комплексната оценка” за всеки участник е:

КО = К1 + К2

При извършване на оценяването по съответните показатели на оценка ще се използва закръгляване до втория знак след десетичната запетая.

На първо място се класира участникът събрал най-много точки по комплексна оценка (КО), където КО има максимална стойност 100 точки.

В случай че комплексните оценки на две или повече оферти са равни, за определяне на изпълнител се прилагат правилата на чл. 58 ППЗОП.